หวั่นรัฐสะดุดทำศก.ป่วน งบประมาณปีหน้าเลื่อน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — สำนักงบประมาณผวารัฐบาลเจอพิษแดง ทำงบประมาณปี 2554 ไม่ออกตามกำหนด
แหล่งข่าวจากสำนักงบประมาณ เปิดเผยว่า หากรัฐบาลมีการยุบสภาตามข้อเรียกร้องของกลุ่มคนเสื้อแดงจะสร้างความเสียหายให้แก่เศรษฐกิจไทยอย่างรุนแรง เนื่องจากกระบวนการตามปฏิทินงบประมาณปี 2554 ต้องเลื่อนออกไปถึง 34 เดือน ทำให้งบประมาณลงทุนไม่สามารถลงไปสู่ระบบเศรษฐกิจได้อย่างเต็มที่
แหล่งข่าวเปิดเผยว่า เมื่อ พ.ร.บ.งบประมาณ พ.ศ. 2554 ซึ่งรัฐบาลได้วางกรอบไว้ 2.07 ล้านล้านบาท ต้องชะลอออกไป และรัฐบาลต้องใช้กรอบของ พ.ร.บ.งบประมาณปี พ.ศ. 2553 ซึ่งกำหนดวงเงินไว้ 1.7 ล้านล้านบาท และเป็นงบลงทุนประมาณ 2 แสนล้านบาทตามเดิม
“ถ้ารัฐบาลยุบสภาทุกอย่างจะเลื่อนหมด สามารถเบิกจ่ายงบประจำได้ ส่วนงบลงทุนก็ใช้ตามกรอบเดิมจะใช้โครงการลงทุนใหม่ไม่ได้” แหล่งข่าวเปิดเผย
ขณะนี้ทุกหน่วยราชการอยู่ระหว่างการพิจารณางบประมาณปี 2554 ของตนเอง และจะต้องส่งกรอบการใช้งบประมาณให้สำนักงบประมาณพิจารณาภายในเดือนหน้า เพื่อเข้าสู่ที่ประชุมสภาผู้แทนราษฎร
แหล่งข่าวเปิดเผยว่า ส่วนการจัดเก็บรายได้ที่เพิ่มขึ้นในเดือน ก.พ. 2553 กว่าแสนล้านบาทนั้น คาดว่ากระทรวงการคลังจะไม่นำเงินมาจัดทำงบกลางปี 2553 อย่างแน่นอน โดยเงินส่วนใหญ่จะนำไปใช้ไถ่ถอนตั๋วเงินคลัง ซึ่งรัฐบาลกู้มาก่อนหน้านี้ เพื่อชดเชยการขาดดุลงบประมาณ
อย่างไรก็ตาม ขณะนี้รัฐบาลกำลังเร่งรัดการใช้งบประมาณไทยเข้มแข็ง ตาม พ.ร.บ.กู้เงิน 4 แสนล้านบาท โดยเป็นการลงทุน 2 แสนล้านบาท และเป็นการใช้เพื่อรากหญ้าอีก 1.5 แสนล้านบาท เช่น โครงการประกันรายได้เกษตรกร และโครงการผู้ว่าราชการจังหวัดแบบบูรณาการ m